techiaith/cofnodycynulliad_en-cy huggingface dataset:
English: Well, there are many examples in the draft budget, Llywydd, which demonstrate what we're doing to respond to the contents of the PISA report and what we're doing in the schools in particular to strengthen the services that are available on a daily basis to respond to those children who do feel down and don't feel that they have the future that they would wish to see. And that is why, in the draft budget, there is more funding - I will turn to English.
Welsh: Wel, mae lot o enghreifftiau yn y gyllideb ddrafft, Llywydd, sy'n dangos beth rŷm ni'n ei wneud i ymateb i beth oedd yn yr adroddiad PISA a beth rŷm ni'n ei wneud yn ein hysgolion ni yn enwedig yw i gryfhau'r gwasanaethau sydd yna bob dydd i ymateb i'r plant sydd yn teimlo'n ddiflas, ddim yn teimlo fel bod eu dyfodol nhw yn y lle ble roedden nhw eisiau ei weld e. Dyna pam, yn y gyllideb ddrafft, mae mwy o arian - dwi'n mynd i droi i'r Saesneg.
English: There's more money in the draft budget for suicide and self-harm services, to strengthen further the services that we have in schools through school counselling. And the school counselling service is a good example of how intervention of that sort can assist young people without them then needing to be referred on to further and more intensive services. Eighty seven per cent of the 11,365 young people who received counselling services in our schools last year needed no further intervention; 3 per cent of them only needed a referral on to a specialist mental health service, and that's why the draft budget invests more money in that whole-school approach, exactly for the reasons that Siân Gwenllian quite rightly points to.
Welsh: Mae mwy o arian yn y gyllideb ddrafft ar gyfer gwasanaethau hunanladdiad a hunan-niweidio, er mwyn cryfhau ymhellach y gwasanaethau sydd gennym ni mewn ysgolion trwy gwnsela mewn ysgolion. Ac mae'r gwasanaeth cwnsela mewn ysgolion yn enghraifft dda o sut y gall ymyrraeth o'r fath helpu pobl ifanc heb fod angen eu hatgyfeirio wedyn at wasanaethau pellach a dwysach. Nid oedd 87 y cant o'r 11,365 o bobl ifanc a dderbyniodd wasanaethau cwnsela yn ein hysgolion y llynedd angen ymyrraeth bellach; roedd 3 y cant ohonyn nhw angen atgyfeiriad at wasanaeth iechyd meddwl arbenigol yn unig, a dyna pam mae'r gyllideb ddrafft yn buddsoddi mwy o arian yn y dull ysgol gyfan hwnnw, yn union am y rhesymau y mae Siân Gwenllian yn cyfeirio atyn nhw yn gwbl briodol.
English: Questions now from the party leaders. Leader of the opposition - Paul Davies.
Welsh: Cwestiynau nawr gan arweinwyr y pleidiau. Arweinydd yr wrthblaid - Paul Davies.
English: Diolch, Llywydd. First Minister, given the problems we've recently seen, which appear to be growing and not getting better, will you agree with me that Transport for Wales is not delivering for the people of Wales?
Welsh: Diolch, Llywydd. Prif Weinidog, o ystyried y problemau yr ydym ni wedi eu gweld yn ddiweddar, y mae'n ymddangos eu bod nhw'n tyfu a ddim yn gwella, a wnewch chi gytuno â mi nad yw Trafnidiaeth Cymru yn cyflawni dros bobl Cymru?
English: Well, I don't agree with the Member that the problems are getting worse. Thousands more seats for commuters are available in Wales today since 15 December when new capacity was introduced into the service. Fares for passengers in Wales at the start of January fell by 1.1. per cent where they rose by 2.8 per cent across our border. It has been a challenging first year for Transport for Wales, but I believe the corner is turned already and that passengers will continue to see the difference over 2020.
Welsh: Wel, nid wyf i'n cytuno â'r Aelod bod y problemau'n gwaethygu. Mae miloedd yn fwy o seddi i gymudwyr ar gael yng Nghymru heddiw ers 15 Rhagfyr pan gyflwynwyd capasiti newydd i'r gwasanaeth. Gostyngodd prisiau tocynnau i deithwyr yng Nghymru gan 1.1 y cant ddechrau mis Ionawr er iddyn nhw godi 2.8 y cant dros ein ffin. Mae wedi bod yn flwyddyn gyntaf anodd i Trafnidiaeth Cymru, ond rwy'n credu bod y gornel wedi ei throi eisoes ac y bydd teithwyr yn parhau i weld y gwahaniaeth yn ystod 2020.
English: Well, quite clearly, we are not turning that corner. Let me give you some of its failings: performance in terms of passenger time lost in cancellations was worse between July and November last year than the previous year; it has struggled to secure long-term rolling stock; it's failed to meet the Welsh language standards on several occasions; and we've seen chaos over the renewal process for bus passes. So, it's clearly failing, First Minister. Now, talking about transport failures, let's look at another of your transport failures: Cardiff Airport appears to be going from bad to worse. The airport has posted a loss of nearly £19 million for the last financial year. This is nearly three times higher than the previous year, and yet your Government continues to extend the loan facilities. And now the value of the airport has dropped significantly to £15 million, barely a third of what it was valued at back in 2014, the year your Government took control of the airport. Now, in contrast, Bristol Airport added more than 400,000 passengers last year, just under a third of Cardiff's total passengers for 2019, and actually posted a profit of £35 million. First Minister, with the outgoing chairman saying that the airport is expecting to lose 150,000 passengers next year, how much more taxpayers' money are you willing to throw at the airport before you say enough is enough?
Welsh: Wel, yn ddigon amlwg, nid ydym ni'n troi'r gornel honno. Gadewch i mi roi rhai o'i ffaeleddau i chi: roedd perfformiad o ran amser teithwyr a gollwyd trwy ganslo trenau yn waeth rhwng mis Gorffennaf a mis Tachwedd y llynedd na'r flwyddyn flaenorol; mae wedi ei chael hi'n anodd sicrhau cerbydau hirdymor; mae wedi methu â bodloni safonau'r Gymraeg ar sawl achlysur; ac rydym ni wedi gweld anhrefn ynghylch y broses adnewyddu ar gyfer pasys bws. Felly, mae'n amlwg yn methu, Prif Weinidog. Nawr, wrth sôn am fethiannau trafnidiaeth, gadewch i ni edrych ar un arall o'ch methiannau o ran trafnidiaeth: mae'n ymddangos bod Maes Awyr Caerdydd yn mynd o ddrwg i waeth. Mae'r maes awyr wedi cyhoeddi colled o bron i £19 miliwn ar gyfer y flwyddyn ariannol ddiwethaf. Mae hyn bron dair gwaith yn uwch na'r flwyddyn flaenorol, ac eto mae eich Llywodraeth yn parhau i ymestyn y cyfleusterau benthyciad. Ac erbyn hyn, mae gwerth y maes awyr wedi gostwng yn sylweddol i £15 miliwn, prin draean o'r swm y'i prisiwyd yn 2014, y flwyddyn y cymerodd eich Llywodraeth chi reolaeth dros y maes awyr. Nawr, mewn cyferbyniad, ychwanegodd Maes Awyr Bryste fwy na 400,000 o deithwyr y llynedd, ychydig o dan draean o gyfanswm teithwyr Caerdydd yn 2019, gan gyhoeddi elw o £35 miliwn. Prif Weinidog, wrth i'r cadeirydd sy'n ymadael ddweud bod y maes awyr yn disgwyl colli 150,000 o deithwyr y flwyddyn nesaf, faint yn fwy o arian trethdalwyr ydych chi'n fodlon ei daflu at y maes awyr cyn i chi ddweud digon yw digon?
English: Well, Llywydd, it's good to see that, at the start of another year, the Conservative Party in Wales continues to attack one of Wales's essential assets. Since the airport was taken into public ownership, its passenger numbers have increased by over 70 per cent, its turnover was up by £2.9 million last year over the year before. I know that any evidence of success comes as a disappointment to the Conservative Party, but those are the facts of the matter: passenger numbers are up by over 70 per cent, and a revenue growth of over 34 per cent. Now, let us hope that we now have a Secretary of State for Wales who will speak up for Cardiff Airport, just as Bristol MPs have spoken up for its airport. Now we have a Deputy Minister in the Wales Office who believes that air passenger duty being devolved to Wales is the right answer; let's hope that he can persuade his Government to do the same. Then we will see the sort of airport that we want to see on this side, whereas his party has only, absolutely only ever, sought to run down the airport, to deny its importance to the economy of Wales, and never has a single constructive suggestion to make about it.
Welsh: Wel, Llywydd, mae'n dda gweld bod y Blaid Geidwadol yng Nghymru, ar ddechrau blwyddyn arall, yn parhau i ymosod ar un o asedau hanfodol Cymru. Ers i'r maes awyr gael ei gymryd i berchnogaeth gyhoeddus, mae ei niferoedd teithwyr wedi cynyddu gan dros 70 y cant, cynyddodd ei drosiant £2.9 miliwn y llynedd dros y flwyddyn flaenorol. Gwn fod unrhyw dystiolaeth o lwyddiant yn peri siom i'r Blaid Geidwadol, ond dyna'r ffeithiau: mae nifer y teithwyr wedi cynyddu gan dros 70 y cant, a bu twf o dros 34 y cant mewn refeniw. Nawr, gadewch i ni obeithio bod gennym ni erbyn hyn Ysgrifennydd Gwladol Cymru a fydd yn siarad o blaid Maes Awyr Caerdydd, yn union fel y mae ASau Bryste wedi siarad o blaid y maes awyr hwnnw. Nawr, mae gennym ni Ddirprwy Weinidog yn Swyddfa Cymru sy'n credu mai datganoli'r doll teithwyr awyr i Gymru yw'r ateb cywir; gadewch i ni obeithio y gall berswadio ei Lywodraeth i wneud yr un peth. Yna, byddwn yn gweld y math o faes awyr yr ydym ni eisiau ei weld ar yr ochr hon, tra bod ei blaid ef ddim ond, yn llwyr erioed ddim ond wedi ceisio bychanu'r maes awyr, gwadu ei bwysigrwydd i economi Cymru, a byth ag unrhyw awgrym adeiladol i'w wneud amdano.
English: First Minister, clearly you are not listening. But it's not surprising that you're not listening to the people of Wales: you're not listening over Brexit, you're not listening when it comes to this airport. The people of Wales don't want a national airport regardless of cost; they want an airport that offers them a stress-free getaway. They don't want you wasting their hard-earned cash with no end in sight. Now, once again, First Minister, commuters face a miserable start to the new year, with trains being delayed, cancelled or even, unusually, leaving early. This time, Transport for Wales blames staff shortages and training for the delays, but, First Minister, it's the same problems, just a different excuse every time. Like Betsi Cadwaladr University Health Board, when are you going to get to grips with Transport for Wales, which is failing the people of Wales?
Welsh: Prif Weinidog, mae'n amlwg nad ydych chi'n gwrando. Ond nid yw'n syndod nad ydych chi'n gwrando ar bobl Cymru: dydych chi ddim yn gwrando ynghylch Brexit, dydych chi ddim yn gwrando pan ddaw i'r maes awyr hwn. Nid yw pobl Cymru eisiau maes awyr cenedlaethol beth bynnag fo'r gost; maen nhw eisiau maes awyr sy'n cynnig dihangfa ddi-straen iddyn nhw. Dydyn nhw ddim eisiau i chi wastraffu'r arian y maen nhw'n gweithio'n galed amdano heb unrhyw ddiwedd mewn golwg. Nawr, unwaith eto, Prif Weinidog, mae cymudwyr yn wynebu dechrau diflas i'r flwyddyn newydd, wrth i drenau gael eu hoedi, eu canslo neu hyd yn oed, yn anarferol, gadael yn gynnar. Y tro hwn, mae Trafnidiaeth Cymru yn rhoi'r bai ar brinder staff a hyfforddiant am yr oedi, ond, Prif Weinidog, yr un yw'r problemau, ond â gwahanol esgus bob tro. Fel Bwrdd Iechyd Prifysgol Betsi Cadwaladr, pryd ydych chi'n mynd i gymryd rheolaeth dros Trafnidiaeth Cymru, sy'n siomi pobl Cymru?
English: Llywydd, the Member doesn't have a good word to say for Wales at all. You name it - he wants to run it down. He talks about what the people of Wales want from their airport. I'll tell you what he wants: he doesn't want an airport at all.
Welsh: Llywydd, nid oes gan yr Aelod air da i'w ddweud am Gymru o gwbl. Beth bynnag fo'r gwasanaeth, mae ef eisiau ei fychanu. Mae'n sôn am yr hyn y mae pobl Cymru ei eisiau gan eu maes awyr. Mi ddywedaf wrthych chi yr hyn y mae ef ei eisiau: nid yw ef eisiau maes awyr o gwbl.
English: As we embark on a new year, I'd like to begin, apart from wishing you blwyddyn newydd dda, with your end-of-year video. No, not the infamous James Bond one, but the one in which you set out your biggest achievements in your first year as First Minister. You highlighted, as one of those achievements, building almost 480 houses a month in 2019. Are you able to tell us what proportion, roughly, of those homes would qualify as affordable, and can you say whether that figure of almost 480 a month is higher or lower than the corresponding figure for the preceding three years?
Welsh: Wrth i ni gychwyn blwyddyn newydd, hoffwn ddechrau, ar wahân i ddymuno blwyddyn newydd dda i chi, gyda'ch fideo diwedd blwyddyn. Na, nid yr un James Bond enwog, ond yr un lle'r ydych chi'n nodi eich llwyddiannau mwyaf yn eich blwyddyn gyntaf fel Prif Weinidog. Rydych chi wedi tynnu sylw, fel un o'r llwyddiannau hynny, at adeiladu bron i 480 o dai bob mis yn 2019. A allwch chi ddweud wrthym ni pa gyfran, yn fras, o'r cartrefi hynny a fyddai'n cael eu hystyried yn rhai fforddiadwy, ac a allwch chi ddweud a yw'r ffigur hwnnw o bron i 480 y mis yn uwch neu'n is na'r ffigur cyfatebol ar gyfer y tair blynedd blaenorol?
English: Thank you very much, and a very happy new year to him too.
Welsh: Diolch i'r Aelod, a blwyddyn newydd dda iddo fe, wrth gwrs, hefyd.
English: It's flattering to know that he views my videos in all their different dimensions. [ Laughter.] What I will tell him is this: this Government has a commitment to build 20,000 affordable homes during this Assembly term. That is twice the number of affordable homes that were built in the last Assembly term, and we are confident that we will reach that figure before we come to the elections in May 2021.
Welsh: Mae'n wych gwybod ei fod yn gwylio fy fideos yn eu holl wahanol ddimensiynau. [ Chwerthin.] Yr hyn y byddaf yn ei ddweud wrtho yw hyn: mae gan y Llywodraeth hon ymrwymiad i adeiladu 20,000 o dai fforddiadwy yn ystod tymor y Cynulliad hwn. Mae hynny ddwywaith nifer y tai fforddiadwy a adeiladwyd yn ystod tymor diwethaf y Cynulliad, ac rydym ni'n ffyddiog y byddwn ni'n cyrraedd y ffigur hwnnw cyn i ni gyrraedd yr etholiadau ym mis Mai 2021.
English: Well, as we normally say under these circumstances, I can assist the First Minister, as the Assembly Research Service, quoting your own Government's statistics, say that the corresponding figures for 2016 and 2017 of homes built per month were 552 and 574 a month respectively. You were even marginally down on 2018, so it doesn't seem that that's something, First Minister, to crow about - you're going backwards. One of the other achievements that you reference in that video is that of planting 14,000 trees a day. Now, I've hauled you over the coals about the Government's poor record in this area in the past, so any progress is welcome, but that is the combined figure, isn't it, for Wales and Uganda? While we obviously welcome the innovative work of the Wales for Africa programme, are you able to say, roughly, what proportion of these 5 million or so trees were planted within Wales? And did you meet your target last year for 2,000 hectares of new woodland per year?
Welsh: Wel, fel yr ydym ni'n ei ddweud fel rheol o dan yr amgylchiadau hyn, gallaf helpu'r Prif Weinidog, gan fod Gwasanaeth Ymchwil y Cynulliad, yn dyfynnu ystadegau eich Llywodraeth eich hun, yn dweud mai 552 a 574 y mis, yn y drefn honno, oedd y ffigurau cyfatebol ar gyfer 2016 a 2017. Roeddech chi hyd yn oed rhyw fymryn yn is nag yn 2018, felly nid yw'n ymddangos bod hynny'n rhywbeth, Prif Weinidog, i ymffrostio yn ei gylch - rydych chi'n mynd am yn ôl. Un o'r llwyddiannau eraill yr ydych chi'n cyfeirio ato yn y fideo hwnnw yw plannu 14,000 o goed y dydd. Nawr, rwyf i wedi eich eich ceryddu ynghylch hanes gwael y Llywodraeth yn y maes hwn yn y gorffennol, felly mae unrhyw gynnydd i'w groesawu, ond onid y ffigur cyfunol yw hwn ar gyfer Cymru ac Uganda? Er ein bod ni'n amlwg yn croesawu gwaith arloesol rhaglen Cymru o Blaid Affrica, a allwch chi ddweud, yn fras, pa gyfran o'r 5 miliwn o goed hyn a blannwyd yng Nghymru? Ac a wnaethoch chi gyrraedd eich targed y llynedd o 2,000 hectar o goetir newydd y flwyddyn?
English: Well, Llywydd, I just want to go back to the housing figure for a moment, because I do not accept for a moment that doubling the number of affordable homes built in Wales in an Assembly term is, somehow, a deterioration of the performance over the last Assembly term - it's not, and that's a target that we will reach. We need to do more in planting trees. The trees we plant in Uganda are very important - very important as our contribution to global warming and very important in the contribution we make to the efforts that local people in that part of Uganda are making. But we need to do more. We need to do more here in Wales - that's why we're committed to the national forest and that's why the national forest has significant investment attached to it in the draft budget. It's an important contribution that we can make here in Wales to decarbonisation and to biodiversity, and we will do better and more in the future.
Welsh: Wel, Llywydd, hoffwn fynd yn ôl at y ffigur tai am ennyd, oherwydd nid wyf i'n derbyn am eiliad bod dyblu nifer y cartrefi fforddiadwy sy'n cael eu hadeiladu yng Nghymru yn nhymor hwn y Cynulliad, rywsut, yn ddirywiad i berfformiad dros dymor diwethaf y Cynulliad - nid yw hynny'n wir, ac mae hwnnw'n darged y byddwn ni'n ei gyrraedd. Mae angen i ni wneud mwy o ran plannu coed. Mae'r coed yr ydym ni'n eu plannu yn Uganda yn bwysig iawn - yn bwysig iawn fel ein cyfraniad at gynhesu byd-eang ac yn bwysig iawn yn y cyfraniad yr ydym ni'n ei wneud at yr ymdrechion y mae pobl leol yn y rhan honno o Uganda yn eu gwneud. Ond mae angen i ni wneud mwy. Mae angen i ni wneud mwy yma yng Nghymru - dyna pam yr ydym ni wedi ymrwymo i'r goedwig genedlaethol a dyna pam mae buddsoddiad sylweddol wedi ei neilltuo ar gyfer y goedwig genedlaethol yn y gyllideb ddrafft. Mae'n gyfraniad pwysig y gallwn ni ei wneud yma yng Nghymru at ddatgarboneiddio ac at fioamrywiaeth, a byddwn ni'n gwneud yn well ac yn gwneud mwy yn y dyfodol.
English: In relation to houses, I was merely asking you what the position was over the last year, the first year of your tenure, compared to the previous three years under your predecessor. What I have to say to you is that you've gone backwards, in terms of the last three years. In terms of trees, you've been unable to confirm it, but I suspect that, once again, you haven't met the target for new woodland in Wales. Nothing happens in a hurry under this Government. The national forest - yes, it's been announced, but it hasn't been realised yet. The National Infrastructure Commission won't be publishing its state of the nation paper until 2022 - four years after it was created; the new national curriculum will be implemented a year later than planned; and new trains, originally promised to be in service last spring, have yet to appear. As we begin our twenty-first year of devolution in Wales, Wales is tired of being run at a snail's pace. Wasn't Alun Davies speaking for most of us when he said, referring to you, 'I clearly wished he was more radical'?
Welsh: O ran tai, y cwbl yr oeddwn i'n ei wneud oedd gofyn i chi beth oedd y sefyllfa dros y flwyddyn ddiwethaf, blwyddyn gyntaf eich cyfnod yn y swydd, o'i chymharu â'r tair blynedd flaenorol o dan eich rhagflaenydd. Yr hyn sydd gennyf i'w ddweud wrthych chi yw eich bod chi wedi mynd am yn ôl, o ran y tair blynedd diwethaf. O ran coed, nid ydych chi wedi gallu ei gadarnhau, ond rwy'n amau, unwaith eto, nad ydych chi wedi cyrraedd y targed ar gyfer coetir newydd yng Nghymru. Nid oes dim yn digwydd ar frys o dan y Llywodraeth hon. Y goedwig genedlaethol - ydy, mae wedi cael ei chyhoeddi, ond nid yw wedi cael ei gwireddu eto. Ni fydd y Comisiwn Seilwaith Cenedlaethol yn cyhoeddi ei bapur cyflwr y genedl tan 2022 - bedair blynedd ar ôl iddo gael ei greu; bydd y cwricwlwm cenedlaethol newydd yn cael ei weithredu flwyddyn yn ddiweddarach na'r disgwyl; ac nid yw'r trenau newydd, yr addawyd yn wreiddiol y bydden nhw mewn gwasanaeth y gwanwyn diwethaf, wedi ymddangos eto. Wrth i ni gychwyn ein hunfed flwyddyn ar hugain o ddatganoli yng Nghymru, mae Cymru wedi blino ar gael ei rhedeg mewn modd mor araf. Onid oedd Alun Davies yn siarad ar ran y rhan fwyaf ohonom ni pan ddywedodd, wrth gyfeirio atoch chi, 'Roeddwn yn amlwg yn dymuno iddo fod yn fwy radical'?
English: Well, Llywydd, any idea that you can announce a national forest and it simply grows in front of you is farcical as a suggestion. The national forest is a 20-year programme and will require investment over that long period, and will be a major national asset to Wales. The National Infrastructure Commission's reporting framework is the one recommended to us by the committee of the Assembly who investigated it, so we are simply reacting to the advice that the Assembly itself has given us. This is a Government, Llywydd, with a radical programme that will keep this National Assembly fully and actively engaged throughout the rest of this year in a very challenging way. As we move to legislate to bring buses under public control, to put the new national curriculum on the statute book, to give private renters new protections here in Wales and to remove the defence of reasonable chastisement, right across this Government we will be taking action that this National Assembly will be involved in taking. It's a radical programme, it's a very, very committed and busy programme, and I look forward to working on it right through the year to come.
Welsh: Wel, Llywydd, mae unrhyw syniad y gallwch chi gyhoeddi coedwig genedlaethol a'i bod yn tyfu o'ch blaen chi yn chwerthinllyd fel awgrym. Mae'r goedwig genedlaethol yn rhaglen 20 mlynedd a bydd angen buddsoddiad arni dros y cyfnod maith hwnnw, a bydd yn ased cenedlaethol pwysig i Gymru. Fframwaith adrodd y Comisiwn Seilwaith Cenedlaethol yw'r un a argymhellwyd i ni gan bwyllgor y Cynulliad a ymchwiliodd iddo, felly y cwbl yr ydym ni'n ei wneud yw ymateb i'r cyngor y mae'r Cynulliad ei hun wedi ei roi i ni. Llywodraeth yw hon, Llywydd, â rhaglen radical a fydd yn sicrhau bod y Cynulliad Cenedlaethol hwn yn cymryd rhan lawn a gweithredol drwy gydol gweddill y flwyddyn hon mewn ffordd heriol iawn. Wrth i ni gymryd camau i ddeddfu i ddod â bysiau o dan reolaeth gyhoeddus, i roi'r cwricwlwm cenedlaethol newydd ar y llyfr statud, i roi amddiffyniadau newydd i rentwyr preifat yma yng Nghymru ac i ddileu amddiffyniad cosb resymol, ar draws y Llywodraeth gyfan hon, byddwn yn cymryd camau y bydd y Cynulliad Cenedlaethol hwn yn rhan o'u cymryd. Mae'n rhaglen radical, mae'n rhaglen hynod ymroddedig a phrysur, ac rwy'n edrych ymlaen at weithio arni drwy gydol y flwyddyn i ddod.
English: First Minister, as well as wishing you a happy new year, may I thank you, your Government and your party for what you have done to bring about Brexit? You put forward a plan for Brexit in name only, but when Theresa May offered it to you, including a customs union, you voted against it. Instead, you chose to gamble that you could engineer a second referendum by persuading the British people to elect Jeremy Corbyn as Prime Minister. With hindsight, do you regret that?
Welsh: Prif Weinidog, yn ogystal â dymuno blwyddyn newydd dda i chi, a gaf i ddiolch i chi, eich Llywodraeth a'ch plaid am yr hyn yr ydych chi wedi ei wneud i sicrhau Brexit? Fe wnaethoch chi gyflwyno cynllun ar gyfer Brexit mewn enw yn unig, ond pan y'i cynigiwyd i chi gan Theresa May, gan gynnwys undeb tollau, fe wnaethoch chi bleidleisio yn ei erbyn. Yn hytrach, eich dewis oedd gamblo y gallech chi gynllwynio ail refferendwm trwy berswadio pobl Prydain i ethol Jeremy Corbyn yn Brif Weinidog y DU. O edrych yn ôl, a ydych chi'n difaru hynny?